CELEX: C2007/042/11
Language: et
Date: 2007-02-24 00:00:00
Title: Kohtuasi C-279/05: Euroopa Kohtu (esimene koda) 11. jaanuari 2007. aasta otsus (College van Beroep voor het bedrijfsleven (Madalmaad) eelotsusetaotlus) — Vonk Dairy Products BV versus Productschap Zuivel (Põllumajandus — Ühine turukorraldus — Juust — Määruse (EMÜ) nr 3665/87 artiklid 16-18 — Diferentseeritud eksporditoetused — Peaaegu kohene reeksport impordiriigist — Tõendid kuritarvituse kohta — Alusetult makstud summa tagasinõudmine — Määruse (EÜ, Euratom) nr 2988/95 artikli 3 lõike 1 teine lõik — Jätkuv või korduv eeskirjade eiramine)

24.2.2007   
            
            
               ET
            
            
               Euroopa Liidu Teataja
            
            
               C 42/7
            
         Euroopa Kohtu (esimene koda) 11. jaanuari 2007. aasta otsus (College van Beroep voor het bedrijfsleven (Madalmaad) eelotsusetaotlus) — Vonk Dairy Products BV versus Productschap Zuivel
   (Kohtuasi C-279/05) (1)
   
   (Põllumajandus - Ühine turukorraldus - Juust - Määruse (EMÜ) nr 3665/87 artiklid 16-18 - Diferentseeritud eksporditoetused - Peaaegu kohene reeksport impordiriigist - Tõendid kuritarvituse kohta - Alusetult makstud summa tagasinõudmine - Määruse (EÜ, Euratom) nr 2988/95 artikli 3 lõike 1 teine lõik - Jätkuv või korduv eeskirjade eiramine)
   (2007/C 42/11)
   Kohtumenetluse keel: hollandi
   Eelotsusetaotluse esitanud kohus
   College van Beroep voor het bedrijfsleven
   Põhikohtuasja pooled
   
      Hageja: Vonk Dairy Products BV
   
      Kostja: Productschap Zuivel
   Kohtuasja ese
   Komisjoni 27. novembri 1987. aasta määruse (EMÜ) nr 3665/87, milles sätestatakse põllumajandustoodete eksporditoetuste süsteemi kohaldamise üksikasjalikud ühiseeskirjad (EÜT L 351, lk 1), asjas tähtsust omaval ajal kehtinud redaktsioonis artiklite 16–18 tõlgendamine — Nõukogu 18. detsembri 1995. aasta määruse (EÜ, Euratom) nr 2988/95 Euroopa ühenduste finantshuvide kaitse kohta (EÜT L 31, lk 1) artikli 3 lõike 1 teise lõigu tõlgendamine — Reeksportimisel eksportija-poolse kuritarvituse tõttu alusetult makstud vastavalt sihtkohale erinevad toetused — Selle üle otsustamise aluseks olevad kriteeriumid — Jätkuv või korduv eeskirjade eiramine
   Resolutiivosa
   
               1.
            
            
               Diferentseeritud toetuste, mida maksti lõplikult komisjoni 27. novembri 1987. aasta määruse (EMÜ) nr 3665/87, milles sätestatakse põllumajandustoodete eksporditoetuste süsteemi kohaldamise üksikasjalikud ühiseeskirjad, alusel, äravõtmise või tagasinõudmise menetluse raames tuleb järeldus, et need toetused on makstud alusetult, rajada eksportija kuritarvituste kohta vastavalt siseriiklikele õigusnormidele esitatud tõenditele.
            
         
               2.
            
            
               Nõukogu 18. detsembri 1995. aasta määruse (EÜ, Euratom) nr 2988/95 Euroopa ühenduste finantshuvide kaitse kohta artikli 3 lõike 1 teise lõigu tähenduses on eeskirjade eiramine jätkuv või korduv, kui see on toime pandud ühenduse ettevõtja poolt, kes saab majanduslikku kasu sarnaste tehingute kogumilt, mis rikuvad ühenduse õiguse sama sätet. Asjaolu, et eeskirjade eiramine puudutab suhteliselt vähest hulka kindlaksmääratud ajavahemiku tehingutest, ja et tehingud, mille puhul eeskirjade eiramine on tuvastatud, puudutavad alati erinevaid partiisid, ei avalda siinkohal mõju.
            
         
      (1)  ELT C 257, 15.10.2005.